בית העם הגדול

בית העם הגדול (בספרדית: Casa Grande del Pueblo, קאסה גרנדה דל פואבלו) הוא מעון הנשיאות של בוליביה בבירה לה פאס, שהחליף ב-2018 את המעון שהיה בארמון השרוף . זהו מגדל משרדים וסוויטה נשיאותית, בן 29 קומות. שנחנך ב-9 באוגוסט 2018 בתקופת נשיאותו של אבו מוראלס כמעונו הרשמי של נשיא בוליביה, ממשלת הביניים של הנשיאה ז'אנין אנייס (כיהנה כנשיאה ה-66 של בוליביה מנובמבר 2019 עד נובמבר 2020), חזרה למעון בארמון השרוף בתקופה שבין 2019 עד 2020. לאחר השבעתו של לואיס ארסה, ב-8 בנובמבר 2020, בית העם הגדול הפך שוב למעונו של הנשיא.

 היסטוריה 
 התכנון 
ההצעה לבניית המבנה נדחתה בתחילה עקב מגבלות עירוניות ברובע ההיסטורי, שהתייחסו לגובה הבניין. מלשכת ראש העירייה של לה פאס נאמר שהשימוש בקרקע ודפוסי ההתיישבות אוסרים בניית בניינים שכאלה. דובר העירייה לואיס לוגונס קבע ש"אם הממשלה תבקש לבנות ארמון בן 10–12 קומות, זה ייאסר". בעלי בריתו של הנשיא אבו מוראלס באספה המחוקקת הרב-לאומית של בוליביה סייעו לעקוף את החוק העירוני והתירו את בניית המבנה.

מחלוקת נוצרה גם לגבי מיקומו של אתר הבנייה, שהוצע להקמת המבנה. האתר שסומן להקמת של המבנה היה במקום בו עמד קאסה אלנקסטרה (Casa Alencastre), בית מגוריו לשעבר של הארכיבישוף שנבנה ב-1821, עוד לפני הקמת המדינה הבוליביאנית. קבוצות תרבותיות והיסטוריות התנגדו להרס של קאסה אלנקסטרה. בסופו של דבר המבנה ההיסטורי נהרס.

בית העם הגדול נחנך על ידי הנשיא מוראלס ב-9 באוגוסט 2018, כשעלותו עמדה על 34 מיליון דולר.

 עיצוב ותכנון 
שמאל|ממוזער|285 פיקסלים|האמן רוברטו מאמני מאמני  וציוריו
המגדל בן 29 הקומות בגובה 120 מטרים, היה הבניין הגבוה ביותר בעיר הבירה לה פאס לאחר השלמתו.

בלובי הבניין, נמצא ציור קיר של פצ'אמאמה שהיא אלה הנערצת על ידי הילידים בהרי האנדים. הציור נוצר על ידי רוברטו מאמני מאמני . היצירה מציגה 36 פרצופים, חציים של גברים וחציים של נשים, המייצגים את 36 קבוצות הילידים המוכרות בבוליביה. מחוץ לבניין על הצלע הצפון מזרחית שלו, מוצגים שלושה סמלים המייצגים את שלושת אזורי האקלים של בוליביה; הרי האנדים, אגני ההרים והשפלה.

הבניין כולל מנחת מסוקים ושתי הקומות העליונות, שמורות לנשיא, כולל חדר כושר, ספא ומעלית פרטית. גודל הסוויטה הנשיאותית עומד על 1,068 מטרים רבועים. חדר השינה בגודל 61 מטרים רבועים כולל רהיטי מעצבים ייחודיים, כגון מיטה עם עיטורים מקומיים. חדר האמבטיה וחדר ההלבשה בגודל 47 מטרים רבועים. חדר האורחים, מקושט בציורי דיוקנאות מרובים של פוליטיקאים עולמיים, כולל נלסון מנדלה ופידל קסטרו.

 ניסיון הפיכה ב-2024 
ב-26 ביוני 2024, הכוחות המזוינים של בוליביה בפיקוד חואן חוסה סוניגה  הסתערו על בית העם הגדול כחלק מניסיון הפיכה, לאחר שסוניגה הודח מתפקידו בצבא על ידי הנשיא לואיס ארסה, בשל איומיו לכאורה כנגד הנשיא לשעבר אבו מוראלס. ניסיון ההפיכה כשל. סוניגה הודח רשמית מהצבא ונעצר יחד עם גורמים צבאיים נוספים שהיו מעורבים.

קישורים חיצוניים



 ציוריו של האמן רוברטו מאמאני מאמאני בלובי של הקאזה גרנדה דל פואבלו כפי שצולמו עבור Google Street View
 What is the imposing and controversial "Casa Grande del Pueblo", the new headquarters of the Bolivian government built by Evo Morales? באתר BBC NEWS MUNDO


 טקס חנוכת רשויות חדשות בבוליביה עם הנשיא לואיס ארסה, בלובי של בית העם הגדול ה- Casa Grande del Pueblo

 Controversy in Bolivia over the “Casa Grande del Pueblo” built by Morales in La Paz
  Gobierno inaugura la Casa Grande del Pueblo y proyecta nuevas construcciones en La Paz

 הערות שוליים 

קטגוריה:לה פאס
קטגוריה:בוליביה: מבנים